16.6.2023
FI
Euroopan unionin virallinen lehti
C 214/85 Keskiviikko 18. tammikuuta 2023
14. korostaa, että laittomalla, oikeutuksettomalla ja ilman edeltävää provokaatiota aloitetulla hyökkäyssodalla Ukrainaa vastaan on ollut valtava vaikutus globaaliin ruokaturvaan, koska Ukraina on maailman viidenneksi suurin viljanviejä; 15. ilmaisee syvän huolensa Ukrainassa sijaitsevien ydinvoimalaitosten turvallisuudesta, sillä ne ovat jatkuvasti vaarassa joutua sotilaallisen tykistötulen kohteeksi; kehottaa unionia, sen jäsenvaltioita ja kansainvälistä yhteisöä perustamaan turvavyöhykkeitä näiden ydinvoimalaitosten ympärille;
Ihmisoikeuksien ja demokratian edistämistä maailmassa koskevan unionin politiikan, välineiden ja diplomatian tehostaminen NDICI – Globaali Eurooppa -väline ja ihmisoikeuksia ja demokratiaa koskeva aihekohtainen ohjelma 16. kehottaa unionia pohtimaan, kuinka ihmisoikeuksiin perustuvaa lähestymistapaa voidaan edistää ja parhaiten soveltaa kaikissa unionin välineissä ja strategioissa ihmisoikeuksia koskevan unionin ulkopolitiikan vahvistamiseksi ja kehittyvään geopoliittiseen tilanteeseen mukautumiseksi ja sen muokkaamiseksi; korostaa, että NDICI – Globaali Eurooppa -väline ja sen ihmisoikeuksia ja demokratiaa koskeva aihekohtainen ohjelma ovat yksi tärkeimmistä unionin käytettävissä olevia välineistä, joilla voidaan parantaa ihmisoikeustilannetta kaikkialla maailmassa ja auttaa edistämään kestäviä, osallistavia ja demokraattisia yhteiskuntia sekä torjua samalla autoritaaristen hallintojen vaikutusta; korostaa, että paikallisten kansalaisyhteiskunnan toimijoiden osallistuminen on olennaisen tärkeää ihmisoikeuksien ja demokratian suojelemiseksi maissa, joissa ne toimivat, ja kehottaa jälleen ottamaan ne täysimääräisesti mukaan kaikkiin asiaankuuluviin unionin ulkoisiin toimiin; suhtautuu tämän osalta myönteisesti kansalaisjärjestöille ja kansalaisaktivisteille maailmanlaajui­ sesti tällä hetkellä annettavaan korvaamattomaan apuun ihmisoikeuksia ja demokratiaa koskevan aihekohtaisen ohjelman NDICI – Globaali Eurooppa -välineen ja eurooppalaisen demokratiarahaston puitteissa; korostaa, että NDICI – Globaali Eurooppa -välineessä ihmisoikeuksien ja demokratian edistämistä strategisten kansainvälisten ja paikallisten kumppanien kanssa muun muassa unionin vaalitarkkailuvaltuuskuntien välityksellä pidetään erittäin tärkeänä; korostaa parlamentin roolia välineen ohjelmasuunnitteluprosessissa ja kehottaa komissiota ja Euroopan ulkosuhdehallintoa (EUH) parantamaan kaiken relevantin tiedon oikea-aikaista jakamista, jotta parlamentti voi hoitaa perussopimuksissa vahvistetun tehtävänsä erityisesti komission kanssa käytävissä korkean tason geopoliittisissa vuoropuheluissa; kehottaa komissiota ja EUH:ta vuoropuheluun parlamentin kanssa, jotta varmistetaan tätä koskevat parannukset; 17. korostaa pitkän aikavälin suunnittelun ja NDICI – Globaali Eurooppa -välineeseen kuuluvien hankkeiden ja aloitteiden edelleen tukemisen tärkeyttä erityisesti silloin, kun on kyse konflikteista, sodasta ja luonnonkatastrofeista kärsivistä alueista; kehottaa komissiota ja EUH:ta sisällyttämään demokratiatuen monialaisena painopisteenä kaikkiin aihekohtaisiin ja maantieteellisiin NDICI – Globaali Eurooppa -välineen ohjelmiin; 18. kehottaa jälleen lisäämään NDICI – Globaali Eurooppa -välineen nojalla tehtyjen rahoitussopimusten ihmisoikeuksia koskeviin määräyksiin liittyvää avoimuutta ja selventämään tällaisten sopimusten soveltamisen lykkäämismekanismia ja -perusteita tilanteessa, jossa ihmisoikeuksia, demokraattisia periaatteita ja oikeusvaltioperiaatetta loukataan, sekä vakavissa korruptiotapauksissa; kehottaa komissiota pidättäytymään kolmansien maiden hallituksille myönnettävän budjettituen käyttämisestä operatiivisen toiminnan muotona yhteistyölle sellaisten maiden kanssa, joissa on havaittu laajamittaisia ihmisoikeusloukkauksia ja ihmisoikeuksien puolustajien toiminnan tukahduttamista;
Ihmisoikeuksista vastaava unionin erityisedustaja 19. tukee täysimääräisesti ihmisoikeuksista vastaavan unionin erityisedustajan työtä ihmisoikeuksien puolustamiseksi ja edistämiseksi maailmassa yhteyksiä kolmansiin maihin luomalla ja yhteistyötä saman mielisten kumppanien kanssa tekemällä, sekä hänen tärkeää rooliaan unionin ihmisoikeuksia koskevien toimintapolitiikkojen vaikuttavuuden lisäämiseksi niiden suurempaan johdonmukaisuuteen pyrkimällä; korostaa, että ihmisoikeuksista vastaavan unionin erityisedustajan ja maista ja alueista vastaavien muiden unionin erityisedustajien on tehtävä tiivistä yhteistyötä tämän johdonmukaisuuden parantamiseksi entisestään, ja kehottaa lisäämään ihmisoikeuksista vastaavan unionin erityisedustajan roolin näkyvyyttä; korostaa, että ihmisoikeuksista vastaavan unionin erityisedustajan on tärkeää tehdä edelleen yhteistyötä kansainvälisten järjestöjen, joihin kuuluvat YK ja YK:n ihmisoikeusneuvoston nimittämät eritysraportoijat, sekä muiden maiden ihmisoikeuksista vastaavien edustajien tai lähettiläiden kanssa; kehottaa ihmisoikeuksista vastaavaa unionin erityisedustajaa olemaan julkisesti enemmän tekemisissä yksittäisten ihmisoikeuksien puolustajien kanssa ja tekemään läheistä yhteistyötä unionin ja eri maiden kansalaisjärjestöjen ja ihmisoikeuksien puolustajien kanssa; korostaa, että on tärkeää, että maakohtaisia ja alueellisia tilanteita käsittelevät unionin erityisedustajat ovat yhteydessä kansallisiin viranomaisiin ihmisoikeuksien suojelemisesta sekä yksittäistapauksista; kannustaa ihmisoikeuksista vastaavaa unionin erityisedustajaa jatkamaan diplomaattisia ponnisteluja kansainvälistä humanitaarista oikeutta ja kansainvälistä oikeutta koskevan unionin tuen lisäämiseksi;